1998 M. GEGUŽĖS 19 D. EUROPOS PARLAMENTO IR TARYBOS DIREKTYVOS 98/27/EB DĖL TEISMO DRAUDIMŲ GINANT VARTOTOJŲ INTERESUS NUOSTATŲ PERKĖLIMO Į LIETUVOS RESPUBLIKOS VARTOTOJŲ TEISIŲ GYNIMO ĮSTATYMO PAKEITIMO ĮSTATYMO PROJEKTĄ ATITIKTIES LENTELĖ

1998 m. gegužės 19 d. Europos Parlamento ir Tarybos direktyva 98/27/EB dėl teismo draudimų ginant vartotojų interesus	Lietuvos Respublikos vartotojų teisių gynimo įstatymo pakeitimo įstatymo projektas Septintasis skirsnis “Viešojo vartotojų intereso gynimas”
1 straipsnis Taikymo sritis 1. Šia direktyva siekiama suderinti valstybių narių įstatymus ir kitus teisės aktus, susijusius su 2 straipsnyje nurodytais ieškiniais dėl uždraudimo, kuriais siekiama ginti priede išvardytose direktyvose nurodytus kolektyvinius vartotojų interesus, siekiant užtikrinti sklandų vidaus rinkos veikimą. 2. Šioje direktyvoje pažeidimas – tai bet koks veiksmas, prieštaraujantis priede išvardytoms direktyvoms, perkeltoms į valstybių narių vidaus teisinę sistemą, kuris kenkia 1 dalyje nurodytiems kolektyviniams interesams.	30 straipsnis 2 dalis Viešojo vartotojų intereso gynimas – tai teisė pareikšti ieškinį viešajam vartotojų interesui apginti, kai siekiama uždrausti (nutraukti) pardavėjo ar paslaugų teikėjo veiksmus, pažeidžiančius neapibrėžto vartotojų skaičiaus teisėtus bendruosius interesus ir kurie yra nesąžiningi vartotojų atžvilgiu, neatitinkantys sąžiningos verslo praktikos arba prieštaraujantys Civiliniam kodeksui, šiam įstatymui ar kitiems teisės aktams.
2 straipsnis Ieškiniai dėl uždraudimo 1. Valstybės narės paskiria teismus arba administracines institucijas, kompetentingas priimti sprendimus bylose, kurias pradėjo kompetentingi subjektai, kaip apibrėžta 3 straipsnyje, ir kuriomis siekiama: a) kad kuo skubiau būtų priimtas sprendimas, tam tikrais atvejais – sumarinio proceso tvarka, kuriuo reikalaujama nutraukti bet kokį pažeidimą arba jį uždrausti; b) tam tikrais atvejais – tokių priemonių, kokios atrodo tinkamos, pavyzdžiui, viso sprendimo arba jo dalies paskelbimas, ir (arba) pataisančio pranešimo paskelbimas, siekiant panaikinti besitęsiantį pažeidimo poveikį; c) jei tai leidžia atitinkamos valstybės narės teisinė sistema – kad būtų priimtas sprendimas, kad pralaimėjęs atsakovas sumokėtų į valstybės biudžetą arba kitam nacionalinės teisės aktuose arba pagal juos nustatytam gavėjui nustatytą sumą už kiekvieną uždelstą dieną arba kitą nacionalinės teisės aktuose numatytą sumą, jei sprendimas neįvykdomas per teismų arba administracinių institucijų nustatytą laiką, taip siekiant užtikrinti sprendimų vykdymą. 2. Taikomos teisės atžvilgiu ši direktyva nepažeidžia tarptautinės privatinės teisės taisyklių, todėl paprastai taikomi arba tos valstybės narės, kurioje buvo padarytas pažeidimas, teisės aktai, arba tos valstybės narės, kurioje pažeidimas sukėlė poveikį, teisės aktai.	30 straipsnio 2 dalis Viešojo vartotojų intereso gynimas – tai teisė pareikšti ieškinį viešajam vartotojų interesui apginti (…) 35 straipsnis. Viešas paskelbimas apie pardavėjo ar paslaugų teikėjo veiksmų uždraudimą (nutraukimą) 1. Teismas, priėmęs pagal šį skirsnį sprendimą, visais atvejais privalo sprendimo nuorašą ne vėliau kaip per penkias dienas nuo sprendimo paskelbimo dienos išsiųsti Valstybinei vartotojų tarnybai, kuri privalo šio straipsnio 2 dalyje nurodytą informaciją ir šioje dalyje nurodytais terminais paskelbti viešai Valstybinės vartotojų teisių apsaugos tarnybos interneto svetainėje. 2. Pardavėjas ar paslaugų teikėjas, kurio atžvilgiu teismas pagal šį skirsnį priėmė sprendimą dėl jo veiksmų uždraudimo (nutraukimo), per 7 dienas nuo teismo sprendimo įsiteisėjimo dienos savo lėšomis privalo paskelbti viename iš Lietuvos dienraščių teismo sprendimo, kuriuo uždraudžiami (nutraukiami) pardavėjo ar paslaugų teikėjo veiksmai, rezoliucinę dalį arba paskelbti šią informaciją: pardavėjo ar paslaugų teikėjo, kurio atžvilgiu yra priimtas teismo sprendimas, pavadinimas (vardas, pavardė), juridinio asmens – kodas, patenkinto ieškinio turinys (veiksmai, kurie buvo uždrausti ar kuriuos pardavėjas ar paslaugų teikėjas teismo sprendimu yra įpareigotas nutraukti ir kt.). Pardavėjas ar paslaugų teikėjas, paskelbęs tokią informaciją, per 3 dienas nuo paskelbimo privalo informuoti Valstybinę vartotojų teisių apsaugos tarnybą apie tokį paskelbimą kartu nurodant kokiame dienraštyje ir kokio turinio informacija buvo paskelbta. Jei pardavėjas ar paslaugų teikėjas nepaskelbė nurodytos informacijos Lietuvos dienraštyje ar nepateikė informacijos apie paskelbimą Valstybinei vartotojų tarnybai, Valstybinė vartotojų vartotojų teisių apsaugos tarnyba privalo šioje dalyje nurodytą informaciją pati paskelbti viename iš Lietuvos dienraščių. Už šios informacijos paskelbimą sumoka pardavėjas ar paslaugų teikėjas. Jei pardavėjas ar paslaugų teikėjas nesumoka už tokios informacijos paskelbimą, Valstybinė vartotojų teisių apsaugos tarnyba kreipiasi į teismą dėl sumų, sumokėtų už informacijos paskelbimą, priteisimo teisės aktų nustatyta tvarka.
3 straipsnis Subjektai, kompetentingi pareikšti ieškinį Šioje direktyvoje „kompetentingi subjektai“ – tai bet kokia pagal valstybės narės teisės aktus tinkamai įsteigta įstaiga ar organizacija, kuri turi teisėtą interesą užtikrinti 1 straipsnyje nurodytų nuostatų laikymąsi, visų pirma: a) viena ar daugiau nepriklausomų valstybės įstaigų, konkrečiai atsakingų už 1 straipsnyje nurodytų interesų gynimą tose valstybėse narėse, kuriose yra tokių įstaigų, ir (arba) b) organizacijos, kurių tikslas – ginti 1 straipsnyje nurodytus interesus, vadovaujantis jų nacionalinės teisės aktuose nustatytais kriterijais.	30 straipsnio 1 dalis Viešąjį vartotojų interesą turi teisę ginti Valstybinė teisių apsaugos vartotojų tarnyba ir vartotojų teises ginančios asociacijos, atitinkančios šio įstatymo 31 straipsnyje nustatytus kriterijus. 31 straipsnis 1. Vartotojų teises ginančios asociacijos turi teisę ginti vartotojų viešą interesą, jei jos atitinka šias sąlygas: 1) yra įregistruotos juridinių asmenų registre; 2) steigimo dokumente yra nurodytas veiklos tikslas – vartotojų teisių ir teisėtų interesų atstovavimas ir gynimas arba vartotojų švietimas; 3) asociacijoje yra ne mažiau kaip 20 narių. Tuo atveju, jei asociacijos nariais yra kitos vartotojų teises ginančios asociacijos, bendras tų asociacijų narių skaičius turi būti ne mažesnis kaip 20; 4) yra nepriklausomos nuo verslo ir politinių partijų. 2. Asociacija, pateikdama ieškinį vartotojų viešam interesui ginti, privalo pateikti įrodymus teismui, pagrindžiančius jos atitikimą šio straipsnio 1 dalies 1-3 punktuose nurodytiems kriterijams. Šio straipsnio 1 dalies 4 punkto nurodytą kriterijų patvirtina asociacijos pareiškimas dėl jos nepriklausomumo nuo verslo ir politinių partijų, jeigu neįrodoma kitaip.
4 straipsnis Pažeidimai Bendrijoje 1. Kiekviena valstybė narė imasi priemonių, būtinų užtikrinti, jog šioje valstybėje narėje padarius pažeidimą bet kuris kitos valstybės narės kompetentingas subjektas, jei buvo pažeisti šio kompetentingo subjekto ginami interesai, galėtų kreiptis į 2 straipsnyje nurodytą teismą ar administracinę instituciją, pateikdamas 3 dalyje nurodytą sąrašą. Teismai ar administracinės institucijos laiko šį sąrašą kompetentingo subjekto teisnumo įrodymu, nepažeisdamos savo teisės išnagrinėti, ar kompetentingo subjekto tikslas pateisina jo ieškinį konkrečioje byloje. 2. Dėl pažeidimų Bendrijoje, nepažeisdamos kitiems subjektams pagal nacionalinės teisės aktus suteiktų teisių, savo kompetentingų subjektų prašymu valstybės narės praneša Komisijai, kad šie subjektai yra kompetentingi pareikšti ieškinį pagal 2 straipsnį. Valstybės narės praneša Komisijai šių kompetentingų subjektų pavadinimus ir tikslus. 3. Komisija parengia 2 dalyje minimų kompetentingų subjektų sąrašą, taip pat nurodo jų tikslą. Šis sąrašas skelbiamas Europos Bendrijų oficialiajame leidinyje; sąrašo pakeitimai skelbiami nedelsiant, atnaujintas sąrašas skelbiamas kas šeši mėnesiai.	33 straipsnio 1 dalis Europos valstybių narių institucijos ar organizacijos, kurias Europos Komisija įtraukia į Europos Parlamento ir Tarybos direktyvoje 98/27/EB dėl draudimų ginant vartotojų interesus numatytą sąrašą ir paskelbia Europos Bendrijų oficialiajame leidinyje, turi teisę pagal Civilinio proceso kodekso 49 straipsnio 1 dalį Lietuvos Respublikos teismuose pareikšti ieškinį dėl įpareigojimo prekių ar paslaugų pardavėjui (teikėjui) nutraukti viešą interesą pažeidžiančius veiksmus. Šios dalies nuostatos taikomos tuo atveju, kai Lietuvoje veikiančio prekių ar paslaugų pardavėjo (teikėjo) veiksmai pažeidžia Europos Sąjungos teisės aktus, kurių sąrašą pagal Europos Parlamento ir Tarybos direktyvos 98/27/EB dėl draudimų ginant vartotojų interesus priedą tvirtina Lietuvos Respublikos teisingumo ministras, ir tais veiksmais pažeidžiamas kitos valstybės narės viešas vartotojų interesas. 34 straipsnis 1. Valstybinė vartotojų teisių apsaugos tarnyba turi teisę kreiptis į Europos Sąjungos valstybių narių teismus ar kitas kompetentingas įstaigas su prašymu priimti sprendimą, įpareigojantį prekių ar paslaugų pardavėją (teikėją), veikiantį toje Europos Sąjungos valstybėje narėje, nutraukti Lietuvos vartotojų viešo intereso pažeidimus. 2. Valstybinė vartotojų teisių apsaugos tarnyba gali įgalioti šio įstatymo 31 straipsnyje nustatytus reikalavimus atitinkančias vartotojų teises ginančias asociacijas kreiptis į kitų Europos Sąjungos valstybių narių teismus ar kitas kompetentingas įstaigas su prašymu priimti sprendimą, įpareigojantį prekių ar paslaugų pardavėją (teikėją), veikiantį toje Europos Sąjungos valstybėje narėje, nutraukti Lietuvos vartotojų viešo intereso pažeidimus. 3. Valstybinė vartotojų teisių apsaugos arnyba praneša Europos Komisijai įgaliotų pagal šį straipsnį institucijų ir asociacijų pavadinimus bei jų įgaliojimų mastą. Jei kitas įstatymas numatys kreipimosi į kitų Europos Sąjungos valstybių narių teismus ar kitas kompetentingas įstaigas teisę kitoms valstybės institucijoms, Valstybinė vartotojų teisių apsaugos tarnyba praneša Komisijai šių institucijų pavadinimus bei jų įgaliojimų mastą.
5 straipsnis Išankstinės konsultacijos 1. Valstybės narės gali priimti naujas ar palikti galiojančias nuostatas, pagal kurias šalis, ketinanti siekti uždraudimo, gali pradėti šį procesą tik pabandžiusi pasiekti, kad pažeidimas būtų nutrauktas, konsultuodamasi su atsakovu, arba su atsakovu ir tos valstybės narės, kurioje siekiama uždrausti atsakovo veiksmus, kompetentingu subjektu, kaip apibrėžta 3 straipsnio a punkte. Valstybė narė pati nusprendžia, ar uždrausti siekianti šalis turi konsultuotis su kompetentingu subjektu. Jei per dvi savaites nuo prašymo konsultuotis gavimo pažeidimas nenutraukiamas, atitinkama šalis nedelsdama gali pareikšti ieškinį dėl uždraudimo. 2. Komisijai pranešama apie valstybių narių priimtas taisykles, reglamentuojančias išankstines konsultacijas, ir jos skelbiamos Europos Bendrijų oficialiajame leidinyje.	32 straipsnis 1. Valstybinė vartotojų teisių apsaugos tarnyba, nustačiusi, kad pažeistas vartotojų viešas interesas, turi teisę kreiptis į pardavėją, paslaugų teikėją ir pasiūlydama jam per 14 dienų nuo pasiūlymo gavimo nutraukti veiksmus, pažeidžiančius vartotojų viešąjį interesą bei nurodydama pardavėjui ar paslaugų teikėjui, kad Valstybinė vartotojų teisių apsaugos tarnyba kreipsis į teismą su ieškiniu viešam interesui ginti, jei pardavėjas ar paslaugų teikėjas nenutrauks veiksmų, pažeidžiančių viešąjį vartotojų interesą. 2. Valstybinė vartotojų teisių apsaugos tarnyba, nustačiusi, kad vartojimo sutarties sąlygos yra nesąžiningos turi teisę kreiptis į pardavėją, paslaugų teikėją pasiūlydama jam per 14 dienų nuo pasiūlymo gavimo pakeisti, panaikinti arba nebetaikyti tos sąlygos ar sąlygų sudarant sutartis su vartotojais bei nurodydama pardavėjui ar paslaugų teikėjui, kad Valstybinė vartotojų teisių apsaugos tarnyba kreipsis į teismą su ieškiniu dėl tokios sąlygos ar sąlygų pripažinimo negaliojančiomis ar pakeitimo, jei pardavėjas ar paslaugų teikėjas nevykdys Valstybinės vartotojų teisių apsaugos tarnybos pasiūlymo. 3. Gavęs šio straipsnio 1 ar 2 dalyje numatytą Valstybinės vartotojų teisių apsaugos tarnybos pasiūlymą ir sutikdamas nutraukti pažeidimą, pardavėjas, paslaugų teikėjas per nustatytą 14 dienų terminą atsiunčia Valstybinei vartotojų teisių apsaugos tarnybai pranešimą, jog sutinka nutraukti pažeidimą ir informaciją, jog pažeidimą nutraukė. Valstybinė vartotojų teisių apsaugos tarnyba šį pranešimą skelbia savo tinklalapyje. 4. Šio straipsnio 1 – 3 dalių nuostatos mutatis mutandis taikomos ir tais atvejais, kai viešąjį interesą įstatymų nustatytais atvejais gina kitos institucijos, o 1 - 2 dalys mutatis mutandis taikomos, kai viešąjį vartotojų interesą gina vartotojų teises ginančios asociacijos. 33 straipsnio 2 dalis Šio straipsnio 1 dalyje nurodyta teise pareikšti ieškinį Europos Sąjungos valstybių narių institucijos ar organizacijos gali pasinaudoti tik tuo atveju, jei prieš tai raštu konsultavosi su Valstybine vartotojų teisių apsaugos tarnyba. Valstybinė vartotojų teisių apsaugos tarnyba privalo pateikti atsakymą Europos Sąjungos valstybių narių institucijoms ar organizacijoms per 14 dienų. Europos Sąjungos valstybių narių institucijos ar organizacijos prieš pareikšdamos ieškinį turi teisę taip pat kreiptis į pardavėją ar paslaugų tekėją dėl vartotojų viešą interesą pažeidžiančių veiksmų nutraukimo, pasiūlydama jam per 14 dienų nuo pasiūlymo gavimo nutraukti veiksmus pažeidžiančius vartotojų viešąjį interesą, ir nurodydama pardavėjui ar paslaugų teikėjui, kad jei pardavėjas ar paslaugų teikėjas nenutrauks veiksmų pažeidžiančių viešąjį vartotojų interesą, Europos Sąjungos valstybių narių institucijos ar organizacijos kreipsis į teismą su ieškiniu viešam interesui ginti.
6 straipsnis Ataskaitos 1. Kas treji metai, o pirmą kartą – ne vėliau kaip po penkerių metų nuo šios direktyvos įsigaliojimo, Komisija pateikia Europos Parlamentui ir Tarybai ataskaitą apie šios direktyvos taikymą. 2. Pirmojoje savo ataskaitoje Komisija visų pirma išnagrinėja: – šios direktyvos taikymo sritį ginant komercinę, pramonės, amatų arba profesinę veiklą vykdančių asmenų kolektyvinius interesus; – šios direktyvos taikymo sritį, kaip nustatyta priede išvardytose direktyvose; – ar 5 straipsnyje nurodytos išankstinės konsultacijos padėjo veiksmingai saugoti vartotojus. Prireikus prie šios ataskaitos pridedami pasiūlymai iš dalies pakeisti šią direktyvą.	Straipsnio perkelti nebūtina.
7 straipsnis Nuostatos dėl platesnio pobūdžio veiksmų Ši direktyva nedraudžia valstybėms narėms priimti naujų ar palikti galiojančių nuostatų, kurios suteikia kompetentingiems subjektams ir bet kokiems kitiems suinteresuotiems asmenims platesnes teises pareikšti ieškinį nacionaliniu lygiu.	Straipsnio perkelti nebūtina.
8 straipsnis Įgyvendinimas 1. Valstybės narės patvirtina įstatymus ir kitus teisės aktus, kurie, įsigalioję ne vėliau kaip per 30 mėnesių nuo šios direktyvos įsigaliojimo, įgyvendina šią direktyvą. Apie tai jos nedelsdamos praneša Komisijai. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatas.	Straipsnio perkelti nebūtina.
9 straipsnis Įsigaliojimas Ši direktyva įsigalioja dvidešimtą dieną nuo jos paskelbimo Europos Bendrijų oficialiajame leidinyje.	Straipsnio perkelti nebūtina.
10 straipsnis Adresatai Ši direktyva skirta valstybėms narėms.	Straipsnio perkelti nebūtina.